OzLabs/hebrew-wiki-articles huggingface dataset:
רבקה גולדסטיין

רבקה ניוברגר גולדסטיין (באנגלית: Rebecca Newberger Goldstein; נולדה ב-23 בפברואר 1950) היא סופרת ופילוסופית של המדע, יהודיה-אמריקאית. כתבה חמש נובלות ושתי ביוגרפיות - על ברוך שפינוזה וקורט גדל ("ההוכחה והפרדוקס - משפטי האי שלמות של קורט גדל", תורגם לעברית).

==קורות חיים==
נולדה כרבקה ניוברגר למשפחה יהודית אורתודוקסית בווייט פליינס שבמדינת ניו יורק. יש לה אחות ואח המשמש כרב. בגיל 19 נישאה לשלדון גולדסטיין, יהודי אורתודוקסי אף הוא, עמו חיה שלושים שנה, במהלכן שמרה על ההלכה למרות הפיכתה לאתאיסטית, כדי לא להיראות כופרת בעיני ילדיה. את לימודי התואר הראשון עשתה בסיטי קולג' של ניו יורק, אוניברסיטת קולומביה ו-Barnard College - שם סיימה לימודיה בהצטיינות בשנת 1972. בשנת 1977 קיבלה דוקטורט בפילוסופיה על עבודה בנושא "Reduction, Realism and the Mind", עליה עבדה באוניברסיטת פרינסטון בהנחיית תומאס נייגל. לאחר מכן חזרה ל-Barnard College כמרצה לפילוסופיה.

ב-1999 נפרדה מבעלה הראשון וב-2006 התגרשה, נישאה שנית בסוף 2007 לסטיבן פינקר, פרופסור לפסיכולוגיה בהרווארד ומחבר ספרי מדע פופולרי.

==פרסים והכרה==
*בעת לימודיה בפרינסטון קיבלה מלגה של הקרן הלאומית למדע.
*זכתה בפרס הלאומי לספרים יהודיים על ספרה Strange Attractors.
*בשנת 1996 קיבלה את מענק עמיתי מקארתור.
*בשנת 2005 נבחרה לאקדמיה האמריקאית לאמנויות ולמדעים.
*בשנת 2006 הוענקה לה מלגת גוגנהיים.
*בשנת 2014 זכתה בפרס ריצ'רד דוקינס.

== ספריה ==
ביוגרפיות:
<div style="direction: ltr;">
* Betraying Spinoza: The Renegade Jew Who Gave Us Modernity (Nextbooks/Schocken, 2006).
* Incompleteness: The Proof and Paradox of Kurt Gödel (Atlas Books/Norton, 2005).
** ההוכחה והפרדוקס - משפטי האי שלמות של קורט גדל, בהוצאת אריה ניר, בתרגום עמנואל לוטם, 2006.
</div>
נובלות:
<div style="direction: ltr;">
* 36 Arguments for the Existence of God: A Work of Fiction (Pantheon, in press).
* Mazel (Viking, 1995, reissued by The University of Wisconsin Press, 2000).
* The Dark Sister (Viking, 1993, reissued by the University of Wisconsin Press, 2004)
* The Late-Summer Passion of a Woman of Mind (Farrar, Straus and Giroux, 1989)
* The Mind-Body Problem (Random House, 1983; Dell, 1984; reissued by Penguin, 1994).
</div>
סיפורים קצרים:
<div style="direction: ltr;">
* Strange Attractors: Stories (Viking, 1993, Penguin, 1994).
* Properties of Light: A Novel of Love, Betrayal and Quantum Physics (Houghton Mifflin, 2000).
</div>

== קישורים חיצוניים ==

* 
* [http://www.text.org.il/index.php?book=0604083 ההוכחה והפרדוקס - משפטי האי שלמות של קורט גדל], תחילת ספרה
* 

==הערות שוליים==

קטגוריה:בוסטון: אישים
קטגוריה:בוגרות ברנרד קולג'
קטגוריה:בעלות תואר דוקטור מאוניברסיטת פרינסטון
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת קולומביה
קטגוריה:פילוסופים של המדע
קטגוריה:סופרות יהודיות אמריקאיות
קטגוריה:ביוגרפים יהודים
קטגוריה:ביוגרפים אמריקאים
קטגוריה:מחברי ספרי מדע פופולרי
קטגוריה:יהודיות חברות האקדמיה האמריקאית לאמנויות ולמדעים
קטגוריה:עמיתות מקארתור
קטגוריה:זוכות מלגת גוגנהיים
קטגוריה:זוכי פרס ריצ'רד דוקינס
קטגוריה:זוכי פרס קורט לספר היהודי
קטגוריה:אתאיסטים יהודים
קטגוריה:זוכי מדליית מדעי הרוח
קטגוריה:אתאיסטיות אמריקאיות
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
דאוצן קרוס

קרוס ב[[פסטיבל קאן (2009)]]
דאוצן קרוס (בהולנדית: Doutzen Kroes; נולדה ב-23 בינואר 1985) היא דוגמנית הולנדית, התפרסמה בשל עבודתה עבור ויקטוריה'ס סיקרט וכאנג'ל של ויקטוריה'ס סיקרט בשנים 2008—2014.

== שנותיה הראשונות ==
קרוס נולדה בעיר Eastermar, בפרובינציית פריסלאנד, הולנד.

==קריירת הדוגמנות==
קרוס הופיעה על גבי השערים של כתבי העת: טיים מגזין, ווג, הרפרס בזאר, Elle, Seventeen, מארי קלייר, גלאמור, W, Avantgarde, Dazed & Confused and Numéro. היא גם מופיעה בקביעות בקטלוג של ויקטוריה'ס סיקרט ודגמנה בתצוגת האופנה של החברה ב-2005, 2006, 2008 ו-2009.

קרוס דגמנה בפרסומות לחברות גוצ'י, טומי הילפיגר, אסקאדה, דולצ'ה וגבאנה, ולנטינו גאראווני, ורסצ'ה, הוגו בוס, Guerlain, Bottega Veneta, דה בירס, גאפ, Gianfranco Ferre ו-Neiman Marcus. היא דגמנה בתצוגות האופנה של Bottega Veneta, כריסטיאן דיור, כריסטיאן לקרואה, דולצ'ה וגבאנה, Dsquared2 ,Fendi, ז'אן-פול גוטייה, ג'ון גליאנו, לואי ויטון, מארק ג'ייקובס, רוברטו קוואלי, Shiatzy Chen, פראדה, ולנטינו וורסאצ'ה.

ב-2005 בחרו קוראי Vogue.com בקרוס כ"דוגמנית השנה".

היא הופיעה על גבי השער של גיליון מאי 2007 של ווג כאחת מעשר דוגמניות שתוארו כ"זן חדש של דוגמניות-על".

היא הופיעה לצד חלק מהדוגמניות הללו ב"לוח השנה של פירלי" לשנת 2008.

ב-2006 יצא הסרט התיעודי "Praat mar Frysk" על חייה של קרוס כדוגמנית. הוא תיעד את הפעם הראשונה של קרוס בשבוע האופנה במילאנו ומחשבותיה על תעשיית האופנה.

ביולי 2007, היא הרוויחה סכום משוער של $4.9 מיליון בתריסר החודשים שחלפו; פורבס ציין אותה כאחת מ-15 דוגמניות-העל המשתכרות את הסכום הגבוה ביותר.

באפריל 2008 היא צוינה במקום ה-5, עם הכנסה משוערת של $6 מיליון,
, וכך גם במאי 2009.

ווג פריז כלל אותה כאחת משלושים הדוגמניות המובילות של שנות האלפיים.

קרוס היא גם המפרסמת הרשמית של פרובינציית Frisian עבור West Frisian language, שהיא שפת אמה.

בסוף אוגוסט 2008, אישרו ויקטוריה'ס סיקרט למגזין פיפל שקרוס היא האנג'ל החדש של ויקטוריה'ס סיקרט.
הפרסום הראשון שלה עבור החברה כאנג'ל החדשה היה "Supermodel Obsession", לצדה של אדריאנה לימה. בספטמבר 2009, חתמה על חוזה להיות הפנים החדשות עבור מותג קשמיר השווייצרי Repeat למשך שנתיים.

במוזיאון השעווה "מאדאם טוסו" שבאמסטרדם ישנה דמות שעווה של קרוס.

נכון לנובמבר 2009, היא כותבת טור חודשי אודות חייה עבור המהדורה ההולנדית של מארי קלייר.

כעת היא חתומה בסוכנות הדוגמנות DNA Model Management.

בפברואר 2010, דגמנה קרוס במסלול הדוגמנות במהלך שבוע האופנה עבור פראדה ביחד עם עמיתותיה האנג'ל אלסנדרה אמברוזיו ומיראנדה קר. Bonnie Fuller, העורך לשעבר של המגזינים גלאמור, קוסמופוליטן ומארי קלייר שיבח את פראדה בבלוג שלו על שהשתמש בדוגמנית כמו קרוס בתצוגת האופנה. בשנת 2011 שיחקה בסרט נוביה זמליה.

באפריל 2015, השתתפה קרוס בקמפיין קיץ 2015 של רשת האופנה H&M.

==חייה האישיים==
שמה של קרוס נקשר בעבר לאחיינו של לני קרביץ, DJ ההיפ הופ גרג אנדרוס (DJ Ruckus).

כיום היא נשואה ל-DJ/ראפר סאנרי ג'יימס. לשניים בן ובת משותפים.

==קישורים חיצוניים==

* 

* 
* [http://www.fashionmodeldirectory.com/models/Doutzen_Kroes/ דאוצן קרוס ב-Fashion Model Directory]
* [https://web.archive.org/web/20120207092115/http://www.yesmodels.ro/model.php?id_model=15 דיוקן בסוכנות הדוגמנות יס]
* 

==הערות שוליים==

קטגוריה:דוגמניות הולנדיות
קטגוריה:מלאכיות ויקטוריה'ס סיקרט
קטגוריה:הולנדים שנולדו ב-1985
קטגוריה:הולנדיות שנולדו ב-1985
מנגנון לינדמן

מנגנון לינדמן (באנגלית: Lindemann-Hinshelwood mechanism) הוא מנגנון בקינטיקה כימית לתיאור תגובות שנראות בתחילה כאונו-מולקולריות (שקצבן מושפע ממגיב אחד), אך בפיתוח מנגנון התגובה ובאופן ניסיוני הן מתנהגות כתגובות בסדרים. 
==המנגנון==
הריאקציה הכללית A&rarr;B נראית כתגובה מסדר ראשון (A - מגיב, B - תוצר), חרף כך היא פועלת על פי המנגנון מטה בשני שלבים עיקריים:

# A + M <math>\rightleftharpoons</math> A* + M 
#: (כאשר קבוע הקצב קדימה הוא K<sub>1</sub> לעומת קבוע הקצב אחורה K<sub>-1</sub>.)
#: A - המגיב, M - קטליזטור, A* - המצב המעורר של A (מעורר אלקטרונית או בעל תנודות פנימיות במולקולה). חלק זה מתאר את ההתנגשות/ההתקרבות של המגיב עם הקטליזטור (זרז). ניתן לראות שהקטליזטור אינו נצרך בתגובה (הוא נצרך ונוצר באותה הכמות), לכן בדרך כלל הוא לא יצוין במשוואה הכללית, ולעיתים יצוין מעל חץ כיוון התגובה כמאפיין של סביבת התגובה ולא כלוקח חלק בה.
# A* &rarr; B זהו השלב השני של התגובה בו *A המעורר הופך לתוצר. לחלק זה קבוע קצב (מסומן במקרה זה ב- K<sub>2)</sub> 
#:קובע הקצב הוא K<sub>2</sub>.

==הנחות==
על מנת להשתמש במנגנון יש להניח הנחת מצב עמיד, היינו שמהירות היווצרות והעלמות תוצרי הביניים (A*) והזרז (M) זניחה כך שהריכוז שלהם קבוע בזמן ואינו משתנה במהלך התגובה (זהו מצב עמיד). 

==מהירות התגובה==
מפיתוח קינטי ניתן להיווכח שמהירות התגובה (היווצרות B) היא:

<math>\cfrac{d[B]}{dt} = \cfrac{(K_1*K_2*[A]*[M])}{(k_-1*[M] + k_2)} = v</math>

קטגוריה:תגובות כימיות
דניאל קמפבל

דניאל קמפבל (באנגלית: Danielle Campbell, נולדה ב-30 בינואר 1995) היא שחקנית אמריקאית. ידועה בעיקר מתפקידה בסדרה "המקוריים" כדווינה קלייר ומתפקידה של ג'סיקה אולסון בסרט "התאהבתי בכוכב" של ערוץ דיסני. 

==ביוגרפיה==
קמפבל נולדה בעיירה קטנה בשם הינסדיל במחוז קוק, אילינוי לג'ורג'ין וג'ון קפמבל, ויש לה אח צעיר ממנה. היא התגלתה בגיל 10 בשיקגו כאשר שהתה בסלון יופי.

== קריירה ==
את ההזדמנות הראשונה שלה לשחק היא קיבלה כאורחת בעונה הראשונה והשנייה של הסדרה "נמלטים" ב-2006, שם שיחקה בארבעה פרקים כגרייסי הולנדר. בשנת 2008 שיחקה בסרט האימה "בית הפוקר" בתפקיד דרלה, לצד קלואי גרייס מורץ. בשנת 2010 גילמה את ג'סיקה אולסון בסרט של ערוץ דיסני "התאהבתי בכוכב" וחתמה עם הערוץ על חוזה.

בשנת 2012 שיחקה בדרמת הפשע "מדיאה בהגנת עדים" לצד טיילר פרי.  בשנת 2013 התקבלה לתפקיד של דווינה בסדרה "המקוריים" שהיא ספין אוף לסדרה יומני הערפד. 

בשנת 2018 שיחקה בעונה השנייה של סדרת הנוער "אהבה מפורסמת" ברשת Freeform, כהרפר טייט. כמו כן, השתתפה בקליפ לשיר "Better With You" של הזמר ג'סי מקרטני. בהמשך השנה לוהקה לתפקיד ראשי בסדרה "Tell Me a Story" של שירות הסטרימינג פרמאונט+, בדמותה של קיילה פאוול. בסוף שנת 2019 עלתה הסדרה לעונה השנייה וקמפבל גילמה דמות אחרת בשם אוליביה מון.

== חיים אישיים ==
בדצמבר 2015 החלה לצאת עם לואי טומלינסון, חבר להקת "וואן דיירקשן", ולאחר שנה בדצמבר 2016 השניים נפרדו.

לאחר הפרידה קמפבל החלה לצאת עם השחקן נת'ניאל בוזוליק, אשר שיחק ביחד איתה בסדרה "המקוריים" ולאחר כמה חודשים הם נפרדו.

החל מאפריל 2018 קפמבל נמצאת במערכת יחסים עם השחקן קולין וודל, אשר שיחק גם בסדרה "המקוריים".

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|בית הפוקר
|דרלה
|
|-
|2011
|נשף סיום
|סימון דניאלס
|
|-
|2012
|מדיאה בהגנת עדים 
|סינדי נדלמן
|
|-
|2016
|Race to Redemption
|האנה רוד'ס
|
|-
|2017
|שיזד*** הנשף
|מאדי דטנר
|
|-
| rowspan="3" |2018
|Ghost Light
|ג'ולייט מילר
|
|-
|להיות פרנק
|אליסון
|
|-
|American Pets
|האלי
|
|-
|TBA
|Share
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2006-2005
|נמלטים
|גרייסי הולנדר
|4 פרקים
|-
| rowspan="2" |2010
|זיק ולות'ר
|דני
|פרק: "Double Crush"
|-
|התאהבתי בכוכב
|ג'סיקה אולסון
|סרט מקורי של ערוץ דיסני
|-
|2012
|גדולה מהחיים
|קרלה מידלן
|פרק: "Family Matters"
|-
|2018-2013
|המקוריים
|דווינה קלייר
|תפקיד ראשי (עונות 3-1)
תפקיד אורח (עונות 5-4); 68 פרקים
|-
|2018-2017
|הבורחים
|אייפל
|6 פרקים
|-
| rowspan="3" |2018
|אהבה מפורסמת
|הרפר טייט
|תפקיד חוזר; (עונה 2); 9 פרקים
|-
|All American
|האדלי
|פרק: "Pilot"
|-
|Alive in Denver 
|ליז
|סדרת רשת; 8 פרקים
|-
|2020-2018
|Tell Me a Story
|קיילה פאוול / אוליביה מון
|תפקיד ראשי; (2 עונות); 20 פרקים
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
נול

{{סרטונים}} הדגמת אריגה בנול ידני, מוזיאון האריגה, ליידן, הולנד - וידאו
אריגה בנול במושב [[פורת, תחילת שנות ה־50]]
נוּל הוא מכשיר לאריגה, שיכול להיות ידני או ממוכן. הוא משמש לאריגת בד, כשעליו מתוחים חוטי השתי כדי להקל את אריגת חוטי הערב.

יש מגוון של נולים, החל ממסגרות עץ קטנות, קרש עם מסמרים<ref>,</ref> נולים שעומדים על השולחן או על רגליים כלשהן, נולים שעומדים על הרצפה. חלקם מופעלים בעזרת דוושות שעליהן דורך האורג<ref></ref>, ובעזרתם מרים את בתי הנירים, וחלקם מופעלים רק באמצעות הידיים. נולים ממוכנים מופעלים בכוח גלגלי מים<ref></ref> או בחשמל. חוטי השתי מושחלים לתוך נירים, שתלויים על בתי הנירים. לנולים יכולים להיות החל משני בתי נירים ועד למעלה מ-30. ככל שיש יותר בתי נירים, כך ניתן לארוג דוגמאות יותר מורכבות.

==אריגה==
האריגה נעשית על ידי שילוב חוטי ערב, בחוטי השתי, חוטי היסוד באריגה. האורג מרווח את חוטי השתי, בהרכבים שונים, כדי לאפשר את השחלת חוטי הערב ביניהם. במכשיר ממוכן העלאת והורדת חוטי הערב נעשית באופן מכני. במכשיר ידני, העלאת והורדת חוטי השתי נעשית או על ידי פדלים שמופעלים ברגליים, או בידיים ממש. בנולים מכניים הבּוּכְיָר מחובר בעזרת כבלים לנול, בנולים ידניים הבוכיר [הסירה] שמכיל את חוט הערב, מושלך מצד לצד, בידי האורג. המוביל את חוטי הערב בין שורות השתי. קיימות עדויות לנולים פרימיטיביים שהיו בשימוש עוד בתקופה הנאוליתית.

דוגמאות האריגה השונות<ref></ref>נוצרות על ידי סדר פתיחת חוטי השתי והעברת הערב ביניהם. האורג צריך לתכנן מראש<ref></ref> את אורך ורוחב האריג, את צפיפות האריגה, וכן את הדוגמה הרצויה לו.

==מגוון נולים==
נול יכול להיות גם קרטון נוקשה מאד<ref></ref>, קרש עם מסמרים או מסגרת נוקשה,<ref></ref> לרוב מעץ, שעליה אפשר למתוח את חוטי השתי, ולתוכם אורגים את חוטי הערב. ישנם נולי מותניים שבהם האורגים קושרים את השתי למותניהם ובעזרת תנועות גופם מחזיקים את השתי מתוח. ישנם נולים שמעמידים על שולחן וישנם נולים גדולים יותר שעומדים על הרצפה. רוחבי הנולים קובעים את רוחבי הבד, אך יש אפשרות לארוג בדים כפולים, כלומר בשתי שכבות שמחוברות בצד אחד ולאחר הסרת האריג פותחים אותם לאריג כפול ברוחבו מרוחב הנול. אפשר גם לארוג צינור, שתי שכבות שנארגות בו זמנית כשהן מחוברות בשני הצדדים, מעבירים את הבוכיר פעם בשכבה העליונה ופעם בתחתונה<ref></ref>.

{| align="center"
|<gallery widths="250px" heights="230px" perrow="3">
Japaneseweavera.jpg|אורגת בנול המופעל בעזרת דוושות. איור יפני מתחילת המאה ה-19
Loomwork.jpg|אישה עובדת בנול אנכי. קוניה, טורקיה
 </gallery>
|}

==ראו גם==
* כישור (טווייה)
* קליעת נצרים
* הנול של ז'אקאר
*אמנות סיבים

==לקריאה נוספת ==
* לכסיקון מקראי, בעריכת מנחם סוליאלי ומשה ברכוז, הוצאת דביר, תל אביב, הדפסה שנייה, תשל"ו. כרך א', עמודים 76–78.
<div class="mw-content-ltr">
* Edward F. Worst, Weaving with Foot-Power Looms, Dover Publications, New york, 1974, </div>

==קישורים חיצוניים==

* 

== הערות שוליים ==

קטגוריה:מכונות
קטגוריה:כלי תפירה
קטגוריה:מלאכת יד
קטגוריה:אריגה
ג'רי בנטלי

ג'רי ה. בנטלי (אנגלית: Jerry H. Bentley; 1949 - 15 ביולי 2012) היה היסטוריון אמריקאי ופרופסור להיסטוריה באוניברסיטת הוואי. מייסד ועורכו הראשון של כתב העת "Journal of World History".

בנטלי נולד בברמינגהאם, סיים תואר ראשון מאוניברסיטת טנסי בשנת 1971, ותואר שני (1974) ודוקטורט (1976) מאוניברסיטת מינסוטה. בשנת 1976 החל ללמד באוניברסיטת הוואי, בשנת 1982 מונה לפרופסור חבר ובשנת 1987 מונה לפרופסור מן המניין. בשנת 1990 היה ממיסדי כתב העת "Journal of World History" והיה עורכו הראשון.

== מספריו ==
<div style="direction: ltr;">
* Humanists and Holy Writ: New Testament Scholarship in the Renaissance (Princeton: Princeton University Press, 1983)
* Politics and Culture in Renaissance Naples (Princeton: Princeton University Press, 1987)
* Old World Encounters: Cross-Cultural Contacts and Exchanges in Pre-Modern Times (New York: Oxford University Press, 1993)
* (with Herbert F. Ziegler) Traditions and Encounters: A Global Perspective on the Past (Boston: McGraw-Hill, 2000); second edition (Boston: McGraw-Hill, 2003)
</div>

== קישורים חיצוניים ==

* [https://web.archive.org/web/20071109063941/http://www.hawaii.edu/history/faculty/Bentley.html אתר אישי] באתר אוניברסיטת הוואי

קטגוריה:היסטוריונים אמריקאים
קטגוריה:אמריקאים שנפטרו מסרטן הלבלב
קטגוריה:בוגרי אוניברסיטת טנסי
קטגוריה:בעלי תואר דוקטור מאוניברסיטת מינסוטה
קטגוריה:אמריקאים שנולדו ב-1949
קטגוריה:אמריקאים שנפטרו ב-2012
Journal of World History

Journal of World History הוא כתב עת מדעי בנושא היסטוריה עולמית אשר יוצא לאור משנת 1990.

כתב העת נוסד על ידי פרופסור ג'רי בנטלי מאוניברסיטת הוואי והוא משמש ככתב העת הרשמי של איגוד ההיסטוריה העולמית. הוא יוצא לאור בהוצאת אוניברסיטת הוואי החל משנת 1990. תחילה יצא פעמיים בשנה, והחל משנת 2003 יוצא ארבע פעמים בשנה.

כתב העת מופץ בגרסה אלקטרונית בפרויקט MUSE וב-JSTOR.

== קישורים חיצוניים ==
* 
* [http://www.uhpress.hawaii.edu/journals/jwh אתר כתב העת], באתר הוצאת אוניברסיטת הוואי
* [http://muse.jhu.edu/journals/jwh/ ארכיון כתב העת], ב־MUSE
* [http://www.jstor.org/action/showPublication?journalCode=jworldhistory&cookieSet=1 ארכיון כתב העת], ארכיון כתב העת ב־JSTOR

קטגוריה:כתבי עת להיסטוריה
ברנדון מייקל סמית'

ברנדון מייקל סמית (באנגלית: Brandon Mychal Smith; נולד ב-29 במאי 1989) הוא שחקן, רקדן וראפר אמריקאי. שיחק בסדרות הטלוויזיה "תקועים בזמן", "תנו לסוני צ'אנס" ובסרט המקורי של ערוץ דיסני "התאהבתי בכוכב".

== ביוגרפיה ==
סמית' נולד בלוס אנג'לס, קליפורניה - ארצות הברית. הוא החל לשחק בטלוויזיה בשנת 2002, כאשר היה בן 12. 

==קריירה==
סמית' זכה בתוכנית בערוץ המשפחה האמריקאי בפרס האמן הצעיר בשנת 2007 על תפקידו כטיישון בסרט "הסיפור של רון קלארק". גילם את באג וונדל בסרט "כנופיה במגרש" ואת מריו בסדרה "לא מדהימה". לאחר מכן שיחק בתפקידים גדולים יותר בסדרות כמו "תקועים בזמן" וסדרת המקור של ערוץ דיסני; "תנו לסוני צ'אנס". 

בשנת 2015 שיחק בסיטקום "שמחה אחת גדולה" שיצרה אלן דג'נרס לרשת NBC ושודרה למשך 6 פרקים סך הכל. באותה שנה שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית. 

בשנת 2016 שיחק בסרט הקומדיה "סבא בהפרעה" בכיכובו של רוברט דה נירו. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!
|-
|2003
|גרינד
|סקייטר
|
|-
|2006
|כנופיה במגרש
|באג בנדל
|
|-
|2007
|כלי נשק
|ג'יימס
|
|-
|2010
|אלה: אגדת סינדרלה מודרנית
|טי.ג'יי
|
|-
|2014
|קומו על הרגליים
|ליטל ריצ'רד
|
|-
| rowspan="2" |2015
|הקרבה
|קאז
|
|-
|Hoovey
|דונובן
|
|-
|2016
|סבא בהפרעה
|טיירון
|
|-
|2017
|האישה השנואה ביותר באמריקה
|רוי קוליאר
|
|-
|2021
|Horror Noire
|ניקאני
|
|-
|2022
|Rise of the Teenage Mutant Ninja Turtles: The Movie
|מיכלאנג'לו
|דיבוב
|-
| rowspan="2" |2023
|Appendage 
|קיילין
|
|-
|Sick Girl 
|ליאו
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2002
|המחוז
|דארן "ג'וניור" פוקס
|פרק: "Payback"
|-
|2003
|קים פוסיבול
|למאר האריס
|דיבוב; פרק: "Two to Tutor"
|-
|2005-2004
|לא מדהימה
|מריו
|9 פרקים
|-
| rowspan="2" |2005
|המגן
|ניית'ן
|פרק: "The Cure"
|-
|כל כך רייבן
|ראזור
|פרק: "Extreme Cory"
|-
|2006-2005
|תקועים בזמן
|דני דוקינס
|18 פרקים
|-
| rowspan="5" |2006
|ללא עקבות
|טרבור
|פרק: "Blood Out"
|-
|לאקי לואי
|ג'ייסון פלאמבי
|פרק: "A Mugging Story"
|-
|בונז
|ילד #1
|פרק: "The Boy in the Shroud"
|-
|כולנו
|גיק
|פרק: "Love Do Cost a Thing"
|-
|הסיפור של רון קלארק
|טיישון
|סרט טלוויזיה 
|-
|2007
|זואי 101
|מתאגרף
|פרק: "Wrestling"
|-
|2008
|כולנו
|רובי 
|פרק: "Uninvited Pest"
|-
|2009
|קורי בבית הלבן
|בילי יורק
|פרק: "Football John"
|-
|2011-2009
|תנו לסוני צ'אנס
|ניקו האריס
|תפקיד ראשי; (2 עונות); 46 פרקים
|-
|2010
|התאהבתי בכוכב
|אלברט ג'י "סטאבי" סטאבינס
|סרט טלוויזיה של ערוץ דיסני
|-
|2012-2011
|לגמרי במקרה!
|ניקו האריס
|תפקיד ראשי; 26 פרקים
|-
|2012
|שיין
|לורד אוף דה בלינג
|סרט טלוויזיה של ערוץ דיסני
|-
|2013
|סיוט חברתי
|דניאל
|סרט טלוויזיה של A&E Networks
|-
|2019-2014
|הכי גרועים שיש
|סם דרסדן
|21 פרקים
|-
|2015
|שמחה אחת גדולה
|מרקוס
|תפקיד ראשי; 6 פרקים
|-
|2016
|Sweet/Vicious
|האריס
|תפקיד ראשי; 10 פרקים
|-
|2016–2017
|Relationship Status
|ווס
|סדרת רשת; 6 פרקים
|-
|2020-2018
|עלייתם של צבי הנינג'ה
|מיכלאנג'לו
|דיבוב; 58 פרקים
|-
|2019
|ארבע חתונות ולוויה אחת
|קרייג
|תפקיד ראשי; 10 פרקים
|-
|2023
|היילי על זה!
|ג'יי טי
|דיבוב; 2 פרקים
|}

==קישורים חיצוניים==

קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:ראפרים אמריקאים
קטגוריה:אמריקאים שנולדו ב-1989
סטיבן זיפרשטיין

סטיבן זיפרשטיין (באנגלית: Steven J. Zipperstein; נולד ב-1950) הוא היסטוריון יהודי-בריטי ופרופסור באוניברסיטת סטנפורד.

זיפרשטיין למד באוניברסיטת קליפורניה בלוס אנג'לס, שם סיים תואר ראשון בשנת 1973 וקיבל תואר דוקטורט בהיסטוריה יהודית ורוסית בשנת 1980. למד לרבנות בישיבת "בית המדרש לתורה" בסקוקי.

== מספריו ==
<div style="direction: ltr;">
* "Rosenfeld's Lives: Fame, Oblivion, and the Furies of Writing" (2008)
* The Worlds of S. Ansky, edited by Gabriella Safran and Steven J. Zipperstein (2006)
* "On the Secrets of Isaac Babel," Dissent, Summer 2003
* "Isaac Rosenfeld and Literary Biography," Partisan Review, Winter 2002
* "Goodbye to All That? Elegies for the Book," Dissent, Summer 2000
* Imagining Russian Jewry: Memory, History, Identity (1999)
* Elusive Prophet: Ahad Ha'am and the Origins of Zionism (1993)
* Assimilation and Community in Nineteenth-Century Europe, edited by Jonathan Frankel and Steven J. Zipperstein (1992)
* The Jews of Odessa: A Cultural History (1985)

</div>

== קישורים חיצוניים ==
* 
* [http://www.stanford.edu/dept/history/people/zipperstein_steven.html דף אישי] באתר אוניברסיטת סטנפורד
* [https://web.archive.org/web/20080706052038/http://www.stanfordalumni.org/news/magazine/2004/marapr/farm/news/advising.html ריאיון עם זיפרשטיין]
* [http://www.haaretz.com/hasite/spages/837012.html בסוף אחד העם], מאת סטיבן ג'יי זיפרשטיין.
* [https://web.archive.org/web/20100612012956/http://humanexperience.stanford.edu/zipperstein דף אישי נוסף], באתר סטנפורד
* 

קטגוריה:היסטוריונים יהודים בריטים
קטגוריה:היסטוריונים בריטים
קטגוריה:סגל אוניברסיטת סטנפורד
קטגוריה:חוקרי יהדות מזרח אירופה
קטגוריה:בריטים שנולדו ב-1950
משה (מיני-סדרה)

משה (באנגלית: Moses the Lawgiver) היא מיני-סדרת דרמה בריטית-איטלקית בת 6 פרקים משנת 1974. היא נכתבה על ידי אנתוני ברג'ס, ויטוריו בוניצ'לי וברנארדינו זאפוני ובוימה על ידי ג'יאנפרנקו דה בוזיו. הסדרה מתארת את סיפורו של משה, שליח האלוהים המוציא את בני ישראל מחיי עבדות במצרים לארץ המובטחת.

את הפסקול לסדרה כתב המלחין האיטלקי אניו מוריקונה. הסדרה צולמה באיטליה, במרוקו, בתוניסיה ובישראל בין השנים 1973–1974.

==השחקנים==
* ברט לנקסטר בתפקיד משה
* אנתוני קווייל בתפקיד אהרן
* אינגריד טולין בתפקיד מרים
* שמואל רודנסקי בתפקיד יתרו
* איירין פאפאס בתפקיד ציפורה
* יוסף שילוח בתפקיד דתן
* מריאנג'לה מלאטו בתפקיד הנסיכה בתיה
* לורן טרזיף בתפקיד פרעה מרנפתח
* אהרן איפלה בתפקיד יהושע בן נון
* מרינה ברטי בתפקיד אלישבע
* אנטוניו פיובאנלי בתפקיד קורח
* חיים בנאי בתפקיד בן עדת אבירם
* יוסי וירז'נסקי בתפקיד אלעזר הכהן
* מיקלה פלאסידו בתפקיד כלב בן יפונה
* ריצ'רד ג'ונסון קריינות
* מרגלית צנעני בתפקיד אחת מבנות ישראל
* ג'אקוב הרלין אחד המכשפים של פרעה
* אומברטו ראג'ו בתפקיד אחד משרי פרעה
* חוזה קאגליו בתפקיד אחד משרי פרעה
* ויליאם לנקסטר בתפקיד משה הצעיר
* גליה כהן בתפקיד מרים הצעירה
* מוסקו אלקלעי בתפקיד עמרם
* דינה דורון בתפקיד יוכבד
* יעקב בן-סירא אחד מהעבדים העבריים
* משה איש כסית

==העיבוד לסרט==
מיני הסדרה, שאורכה כ-360 דקות בשישה פרקים, נערכה לכדי סרט טלוויזיה שלם של 141 דקות, שיצא לשידור בשנת 1976.

== קישורים חיצוניים ==

קטגוריה:סדרות טלוויזיה בריטיות שעלו לשידור בשנות ה-1970
קטגוריה:מיני-סדרות טלוויזיה
קטגוריה:סרטי תנ"ך
קטגוריה:סדרות דרמה בריטיות
קטגוריה:אניו מוריקונה
קטגוריה:הערוץ הראשון - תוכניות רכש
יוסי וירז'נסקי

יוסף (יוסי) וירז'נסקי (24 בדצמבר 1942 – 4 באפריל 2020) היה שחקן ישראלי.

==ביוגרפיה==
וירז'נסקי נולד בתל אביב, עם שחרורו מהצבא למד משחק, והחל להופיע בתיאטרון. בשנת 1973, עם פרוץ מלחמת יום הכיפורים, גויס למילואים והוצב בגדוד טנקים בקרבות הקשים ברמת הגולן. במהלך הקרבות העזים נפגעו כלל הטנקים בגדוד, ומרבית החיילים נהרגו. וירז׳נסקי היה בין המעטים ששרדו וחולצו בחיים. כתוצאה מכך סבל וירז'נסקי מטראומה נפשית והוגדר הלום קרב.

לאחר המלחמה, חרף הדברים שעבר, חזר וירז׳נסקי למשחק והשתתף בהצגות תיאטרון וסרטי קולנוע.

בשנים האחרונות לחייו הקדיש את מירב זמנו לכתיבת סיפורים מתקופות שונות בחייו שאותם איגד בספר ששמו "יוסף בכלוב האווזים". החל מילדותו ברמת-גן, דרך שירותו הצבאי ובחרותו באילת ובבריטניה ועד למלחמת יום הכיפורים ולחייו לאחר הפגיעה. בשנת 2021, במלאת שנה לפטירתו, יצא הספר לאור.<ref></ref>

==קריירה בתחום המשחק==

וירז'נסקי השתתף בהפקות מקומיות ובינלאומיות רבות.

בין הסרטים הישראלים בהם שיחק: "שתי דפיקות לב" (1972), "יום הדין" (1974) סירטו של ג'ורג' עובדיה שהיה הסרט הישראלי הראשון שעסק במלחמת יום הכיפורים, "בוא נפוצץ מיליון" (1977), "האיש שבא לקחת" (1981), "בחינת בגרות" (1983), "החורף האחרון" (1984)", קוקו בן 19" (1985), אירית עירית (1985), הטוב הרע והלא נורא" (1986), "רחובות האתמול" (1989), "להב חצוי" (1992), "חתונה מאוחרת" (2001), "מעבר לגדר" (2004), .

בין הסדרות הישראליות בהן שיחק: "כסף קטלני" (1996-1999), "קו 300" של אורי ברבש (1997), כתב פלילי (2005), "האלופה" (2007), "שוטטות" (2001-2003), "שבתות וחגים" (2004), "פרשת השבוע" (2006), "טירונות" (1998-2001).

בין ההפקות הבינלאומיות בהן שיחק: "תיק ירושלים" (1972), "משה", מיני סדרה (1974) "קשר האורניום" של מנחם גולן (1978),המתופפת הקטנה" (1984) של ג'ורג' רוי היל, "השגריר" (1984) של ג'יי לי תומפסון, "המהפכן" (חלק 1 ו-2, 1995-1996)

כמו כן השתתף בהצגה "ברבן" של יונתן שם אור ובעשרות סרטי סטודנטים.

==חיים אישיים==
היה נשוי לפזמונאית שמרית אור עד מותו בגיל 77 ולהם בן.
כמו כן, לוירז'נסקי שני ילדים נוספים מנישואים שונים. טלי וים. 
== קישורים חיצוניים ==

==הערות שוליים==

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1942
קטגוריה:ישראלים שנפטרו ב-2020
מארק אהרונסון

מארק אהרונסון (24 באוגוסט 1950 – 30 באפריל 1987) היה אסטרונום אמריקאי.

==ביוגרפיה==
אהרונסון נולד בלוס אנג'לס. הוא למד במכון הטכנולוגי של קליפורניה, שם הוא קיבל תואר ראשון במדעים בשנת 1972. הוא השלים את עבודת הדוקטורט ב-1977 באוניברסיטת הרווארד עם התמחות בפוטומטריה של גלקסיות בתחום התת-אדום. 

הוא הצטרף למצפה הכוכבים סטווארד באוניברסיטת אריזונה כשותף מחקר פוסט-דוקטורנט ב-1977 ונהיה פרופסור באסטרונומיה ב-1983. אהרונסון וג'רמי מולד זכו בפרס על שם ג'ורג' ואן ביאסנרואק ב-1981 ובפרס באסטרונומיה על שם ניוטון לאסי פירס ב-1984 מהארגון האמריקאי לאסטרונומיה. כמו כן הוא זכה בפרס על שם ברט ג. בוק ב-1983 מאוניברסיטת הרווארד.

עבודתו התמקדה בשלושה נושאים: קביעת קבוע האבל (H<sub>0</sub>) על ידי שימוש בקשר טולי-פישר, מחקר של כוכבים עשירים בפחמן, והתפלגות המהירויות של כוכבים אלו בגלקסיות כדוריות ננסיות.

אהרונסון היה אחד האסטרונומים הראשונים אשר ניסה לזהות חומר אפל על ידי צילום בתחום תת-אדום. הוא צילם הילה תת-אדומה של חומר לא ידוע סביב גלקסיות אשר ייתכן כי היא חומר אפל.

===מותו===
אהרונסון נהרג במהלך תאונה טרגית בשעות הערב של ה-30 באפריל 1987, בחופה של הטלסקופ מאיאל אשר קוטרו 4 מטרים ונמצא במצפה הלאומי בקיט פיק. אהרונסון נרמס על ידי טריקת פתח תחתי בעקבות נפילת סולם בזמן תזוזת הטלסקופ. מתג חשמלי על הפתח עצר באופן אוטומטי את מנוע סיבוב הכיפה, אך הכיפה המשיכה לנוע מספר רגעים, ואיפשרה לסולם לפגוע בדלת הפתח התחתי הנפתחת כלפי חוץ. תצפיתנים לא היו אמורים לפתוח את היציאה התחתונה בזמן שהכיפה מסתובבת על מנת למנוע אפשרות זאת, וטעות זאת בתכנון תוקנה לאחר התאונה על ידי קיצור הסולם ותכנון הדלת של הפתח כך שהיא תיפתח הצידה, במקביל לקיר החופה.

==הנצחתו==
* בשנת 1989 נוסדה קרן לזכרו של מארק אהרונסון, לקידום מצוינות במחקר אסטרונומי. הקרן מחלקת פרס כל 18 חודשים על ידי אוניברסיטת אריזונה ומצפה הכוכבים סטווארד.
* אסטרואיד 3277 אהרונסון נקרא על שמו.

קטגוריה:אסטרונומים שעל שמם כוכב לכת מינורי
קטגוריה:אסטרונומים אמריקאים
קטגוריה:הרוגי תאונות
קטגוריה:אמריקאים שנולדו ב-1950
קטגוריה:אמריקאים שנפטרו ב-1987
בן-ציון קאודרס

ד"ר בן-ציון קאודרס
בן-ציון קאודרס (Kauders; 27 במאי 1907, י"ד בסיוון תרס"ז – 14 בינואר 1974) היה משפטן יהודי-הונגרי, ממנהיגי יהדות הונגריה ופעיל פוליטי ביישוב.

==קורות חייו==
קאודרס נולד בקרמנד שבהונגריה בבית ציוני כפרנץ (Ferenc) קאודרס. אביו, בנימין זאב, היה בעברו מחברי ארגון הסטודנטים "קדימה" בווינה. למד משפטים באוניברסיטת בודפשט, קיבל בה תואר דוקטור למשפטים ועבד כעורך דין.

ב-1943 היה מנהל המחלקה המשפטית של ארגון העזרה היהודית (OMZSA). קאודרס הוא מניצולי רכבת קסטנר שבאמצעותה הגיע בשנת 1944 לשווייץ. כמו רוב ניצולי הרכבת עלה לארץ ישראל ב-1945 והשתקע בחיפה.

שירת כנוטר עד 1947, ובמקביל היה חבר בהגנה, שירת בצה"ל והתנדב להג"א.

בישראל שימש במספר תפקידים ציבוריים כגון יו"ר התאחדות עולי הונגריה, חבר נשיאות של ברית עולמית של יהודים יוצאי הונגריה, חבר נשיאות הציונים הכלליים בחיפה, מנהל אגף הטחנות שליד התאחדות התעשיינים בישראל, נשיא בני ברית בישראל וסגן נשיא הארגון העולמי, חבר הוועד הפועל של המפלגה הליברלית.

מצא את מותו בתאונת דרכים ליד חדרה.

על שמו רחוב בחיפה.

==קישורים חיצוניים==
* 
* 

קטגוריה:ישראלים ילידי הונגריה
קטגוריה:משפטנים יהודים
קטגוריה:חיפה: אישים
קטגוריה:חברי הציונים הכלליים
קטגוריה:פעילים ציונים ביישוב
קטגוריה:פעילים פוליטיים ישראלים
קטגוריה:הרוגי תאונות דרכים בישראל
קטגוריה:ניצולי רכבת ההצלה של קסטנר 
קטגוריה:חברי בני ברית ישראל
קטגוריה:ישראלים שנולדו ב-1907
קטגוריה:ישראלים שנפטרו ב-1974
קטגוריה:אישים הקבורים בבית הקברות חוף הכרמל
יונתן שם אור

יונתן שם-אור (נולד ב-1950) הוא עיתונאי, מחזאי, עורך, סופר ופובליציסט ישראלי.

==ביוגרפיה==
שם אור נולד בתל אביב. הוא בנה של הסופרת והעיתונאית אורה שם אור, אביו של בר שם-אור, כתב דסק החוץ בערוץ 10, אח לסופרת והפזמונאית מירית שם אור, ודודן של השחקנית תמר שם אור, של הסופרת והמתרגמת דנה שם-אור ושל שרונה פיק ודניאלה פיק (האחיות פיק). בין המחזות שכתב: "הפרס הגדול של דומלה, "הטבעת של וודי אלן", "הימלאיה", "על האריק רות וקרן", "ברבן". במשך תשע שנים, עד שנת 2001, היה העורך של מגזין "התקשורת". בתחילת המאה ה-21 הקים וניהל בארצות הברית את אתר שיתוף התוכן Im-Ur. כתב בעיתונים רבים, ביניהם "הארץ", רשת "שוקן", "מעריב" ובאתר nrg. בשנת 2009 היה הפרוגרמר הראשי של הטלוויזיה החינוכית. כיום כותב במגזין "ליברל".

כתב את ספר הילדים "אריה אמיתי" ואת ספר השירים "שאול ויונתן".

ב-2 ביולי 2011 פרסם באתר האינטרנט שהקים וערך, "MySay", מאמר שכותרתו "הגיע זמן הדם", ...עוד מעט והרוב הדומם יפסיק לדמם ויצא לשפוך דם... כוחות האופל יחוסלו בכוח הזרוע... גדודי צבא השם ישתוללו... מתוך קיאם שלהם... תהיה מלחמה, ויישפך דם... חיים או מוות". בעקבות זאת פנו אחדים מחברי הכנסת וארגונים ציבוריים אל היועץ המשפטי לממשלה, יהודה וינשטיין, בדרישה לחקור את שם אור, בחשד לביצוע עבירה פלילית של הסתה. כעבור ארבעה חודשים החליט שי ניצן, המשנה לפרקליט המדינה, לפתוח בחקירה פלילית נגד שם אור בגין מאמר זה. עד עדכון הערך (דצמבר 2015) לא ננקט שום צעד.

מתגורר בתל אביב.

==ספריו==
* שאול ויונתן, הוצאת טרקלין, 1974
* אריה אמיתי, הוצאת עם עובד, 1992

== קישורים חיצוניים ==
* [http://www.nrg.co.il/gevanew/owa/MORE.OPINIONS?pWriterID=4519585 טורים] באתר nrg מעריב

==הערות שוליים ==

קטגוריה:עיתונאים ישראלים
קטגוריה:מחזאים כותבי עברית
קטגוריה:בעלי טור ישראלים
יונתן
קטגוריה:ישראלים שנולדו ב-1950
פרננדינה

פרננדינה (בספרדית: Fernandina, השם האנגלי הקודם: Narborough) הוא האי השלישי בגודלו, הצעיר ביותר מבחינה גאולוגית והמערבי ביותר באיי גלאפגוס. כמו שאר האיים האי נוצר על ידי הנקודה החמה של גלאפגוס. האי הוא חרוט מגן פעיל שההתפרצות האחרונה בו ארעה ב-11 באפריל 2009. האי אינו מיושב, וככל איי גלאפגוס הוא נמצא בשליטתה של אקוודור, ושייך למערכת הפארקים הלאומיים שלה.

==גאוגרפיה==
שטח האי הוא 642 קמ"ר והנקודה הגבוהה ביותר בו היא פסגת הקלדרה שלו בגובה 1,476 מטרים מעל פני הים. הקלדרה היא ברוחב של כ-6.5 ק"מ וב-1968 ארעה בה קריסה של כ-300 מטרים מקרקעיתה. מדי פעם נוצר אגם קטן בחלקה הצפוני של הקלדרה, בפעם האחרונה ב-1988. ניתן לראות במקום שני סוגים של לבה: לבת טרשים ולבת פָּהוֹיהוֹי.

==בעלי חיים וצמחים==
בשל פעילותו הגעשית אין צמחייה רבה על האי ורוב רובה של הקרקע בו טרשית. המבקרים באי יכולים לצפות רק בשולי המכתש מסיבות בטיחותיות. בצפון מזרח האי משתרעת רצועת אדמה בשם פונטה אספינוסה (Punta Espinoza) שבה חיות מאות איגואנות ימיות הנאספות בקבוצות גדולות על גבי סלעי הלבה השחורים. האי הוא מקום משכנם של קורמורן גלאפגוס, של פינגווין גלאפגוס של האיגואנה המצויצת של סוג מקומי של אוגר (Oryzomyini) ושל אריות ים. עצי המנגרובים נמצאים באי בשפע. פרננדינה ייחודי מכל איי גלאפגוס בכך שאף מין של יונק לא קיים עליו.

==ההתפרצות של 1825==
ב-14 בפברואר 1825 תיעד בנג'מין מורל (Benjamin Morrell), רב חובל אמריקני של ספינת ציידי כלבי ים, את ההתפרצות הגדולה ביותר שנצפתה בהר הגעש של פרננדינה. ספינתו מצאה מחסה בטוח והתיעוד שלו השתמר.
==ההתפרצות של 2009==
ב-10 באפריל 2009 אירעה התפרצות שסיכנה את עולם החי של האי. פגיעות בנפש לא נגרמו מאחר שהאי לא מיושב. פקחים של הפארק הלאומי ותיירים שחלפו במקום בסירה ראו את התפרצות ההר בשעה 10 בערב. עקב דלילות האוכלוסייה בחלקים המערביים של איי גלאפגוס הפעילות הגעשית שמתרחשת באזור זה לא נצפית או מדווחת מיד עם תחילתה. בתחנה הסייסמולוגית בפוארטו איורה שבאי סנטה קרוס נרשמו רעידות אדמה שיוחסו להתפרצות זו.

==קישורים חיצוניים==

* [http://www.volcano.si.edu/volcano.cfm?vn=353010 "Fernandina". Global Volcanism Program, Smithsonian Institution.]
* [http://www.geo.cornell.edu/geology/GalapagosWWW/Fernandina.html Galapagos Geology on the Web - Fernandina]
* [https://web.archive.org/web/20170707164204/http://www.worldhistoryblog.com/2007/05/benjamin-morrell-and-galapagos-eruption.html Benjamin Morell and the Galapagos Eruption of 1825]
* [http://earthobservatory.nasa.gov/IOTD/view.php?id=38197&src=iotdrss Eruption on Isla Fernandina NASA Earth Observatory]
* 

==הערות שוליים==

קטגוריה:איים באוקיינוס השקט
קטגוריה:איי גלאפגוס
קטגוריה:אקוודור: איים לא מיושבים
הבולשת הבריטית

הבולשת הבריטית או מחלקת החקירות הפליליות (באנגלית: Criminal Investigation Department; בראשי תיבות: CID) היא גוף שעוסק בחקירות הפליליות בתחנות המקומיות של המשטרה בממלכה המאוחדת.

מחלקת החקירות הפליליות הוקמה לראשונה ב-7 באפריל 1878 כחלק ממשטרת העיר לונדון. בתחילת הדרך הייתה כפופה לפיקודו של שר הפנים, ומשנת 1888 הועברה לפיקודו של מפקד משטרת הבירה.

דרישת קבלה מקדמית למועמד על מנת להתקבל כחוקר במחלקה היא פעילות כשוטר רגיל במדים במשך שנתיים לפחות. לאחר מכן המועמד עובר הכשרה מקצועית של שנה בטרם הסמכתו כחוקר.

חוקרי המחלקה עוסקים בעיקר בחקירות של פשע חמור, כגון רצח, אונס, אלימות קשה, זיוף ושאר סוגי פשע אשר פיענוח או מניעה שלהם כרוכים בפעילות בילוש מורכבת. החוקרים נעזרים בחקירותיהם בפעילות מודיעינית, והם רשאים לעצור ולחקור חשודים בהתאם לצורך.

חוקרים פליליים מוצבים בכל אחת מתחנות המשטרה הבריטית, וסדר הגודל של המצבה תלוי בגודל התחנה ובאינטנסיביות הפעילות הפלילית באזור שבאחריותה.

מעמדם של חוקרי המחלקה אינו בכיר יותר ממעמד שוטרים רגילים, כמקובל לעיתים בקרב כוחות משטרה אחרים. ההבדל העיקרי בינם לבין שוטרים רגילים מתבטא בכך שחוקרי המחלקה (הבלשים) לבושים בלבוש אזרחי רגיל ולא במדים.

דרגות חוקרי המחלקה זהות לדרגות המקובלות במשטרה ה"רגילה" אך בתוספת התואר בילוש. לדוגמה, סמל בילוש, מפקח בילוש, רב פקד בילוש וכדומה.

==בארץ ישראל בתקופת המנדט==

מטה הבולשת הבריטית ב[[מגרש הרוסים בירושלים לאחר פיצוצו ב-23 במרץ 1944 על ידי האצ"ל. עקב מיקומו האסטרטגי של מגרש הרוסים על אם הדרך ובקרבת העיר העתיקה, הלאימו הבריטים את הנכסים הרוסיים והפכו את המקום למרכז שלטונם. בעקבות ההסלמה ביחסים בין השלטון הבריטי והיהודים, עם הקמת המחתרות, ובעיקר לאחר פיצוץ בית הבולשת הבריטית ב-23 במרץ 1944, ופיצוץ מלון המלך דוד ביולי 1946, בוצר מגרש הרוסים והוקף בגדרות תיל גבוהים ובמחסומי משטרה, אחד מכמה "אזורי ביטחון" שהוגדרו סביב מבני שלטון בריטיים בירושלים.]]

הבולשת הבריטית בארץ ישראל תחת שלטון המנדט הוקמה ב-1921 כחלק מכוח השיטור הרגיל ועיקר עיסוקה היה בתפקידי הבילוש הפלילי המסורתיים.

בשנות השלושים והארבעים של המאה העשרים, החלה לעסוק גם בסיכול ומניעה של פעילות חתרנית וטרור שמקורם פוליטי. הבולשת הפעילה מודיעין למניעה וסיכול הן בקרב היהודים והן בקרב הערבים.

הבולשת הבריטית חששה כי התנועות הלאומיות של היהודים והערבים נתמכות על ידי גורמי חוץ – מעצמות זרות העוינות את בריטניה, ועושות שימוש בערבים והיהודים המקומיים ובעולים החדשים ככלי להחלשתה.

תפקודה של הבולשת הבריטית כגורם מניעה פעיל לסיכול של טרור פוליטי התחזק במיוחד בשנת 1932 עם מינויו של הארי רייס, מפקד חדש ומנוסה שהיה בעל הכשרה מקצועית מתאימה. תחת פיקודו תוגבר כוח האדם, הוסדר המבנה הארגוני והוגדרו לבולשת באופן ברור משימות, חלוקת עבודה, תפקידים, וגזרות אחריות במאבקה לשמירת הסדר הציבורי.

אמצעי האכיפה שבהם נעשה שימוש על ידי הבולשת היו מניעת מתן אזרחות ארץ-ישראלית לחשודים בפעילות של הפרת הסדר הציבורי, גירוש, והחתמה על ערבות כספית של החשודים להימנע מביצוע פעילות חתרנית.

מסמכי הבולשת, בהיקף של כ-400 אלף פריטים, נשמרו בשירות הביטחון הכללי ולאחר מיון על ידי ישראל הרן הועברו למוזיאון ההגנה בשנות ה-80 של המאה ה-20.

==קישורים חיצוניים==
* [http://www.police-information.co.uk/Docs/careerinformation/specialistdepts/cid.html הבולשת באתר המשטרה הבריטית]
* 

קטגוריה:ערכים שבהם תבנית בריטניקה אינה מתאימה
קטגוריה:ארגוני אכיפת חוק
קטגוריה:הממלכה המאוחדת: ממשל
de:Kriminalpolizei (Deutschland)
רביעיית הלמסברגר

רביעיית הלמסברגר (Hellmesberger-Quartett) הייתה רביעיית מיתרים שהוקמה בווינה ב-1849. ממייסדי הרביעייה היה הכנר יוזף הלמסברגר האב.

הכנר ליאופולד יאנזה יזם רביעיית מיתרים ב-1845 והלמסברגר תפס את מקומו ב-1849 והמשיך עם יתר החברים.

== חברי הרביעייה ==
חברי ההרכב הראשוני היו:

* יוזף הלמסברגר, כינור ראשון.

* קרל הייסלר, כינור שני.
* מתילדה דורסט, ויולה.
* קרל שלזינגר, צ'לו.

הרכב הרביעייה נשאר "יציב למדי עד אמצע שנות ה-60' של המאה ה-19".

בתקופה מסוימת היה ההרכב:

* יוזף הלמסברגר (כינור ראשון).
* אדולף ברודסקי, כינור שני, עזב את וינה ב-1870.
* זיגיסמונד בכריך ויולה.
* דויד פופר (צ'לו), מ-1868 עד 1870.

בנו של הלמסברגר, יוזף הלמסברגר הבן הצטרף לרביעייה ב-1870 ככינור שני והתייצב בראשה ב-1887.

פרדיננד הלמסברגר, בנו של יוזף הלמסברגר האב ואחיו של יוזף הלמסברגר הבן, הצטרף ב-1883 כנגן צ'לו.

== חשיבות ההרכב ==

הרביעייה מילאה תפקיד חשוב בחיי המוזיקה של וינה בביצוע רביעיות משל בטהובן, ברהמס ושוברט. כמה מיצירותיהם הקאמריות של ברהמס ושוברט הושמעו בביצוע בכורה בנגינתה של רביעיית הלמסברגר.

הרביעייה הזמינה וניגנה בביצוע בכורה את רביעיית המיתרים מס' 11, אופוס 61 של דבוז'אק, שחוברה בשנת 1881.

תוכנית קונצרט הפתיחה ב-4 בנובמבר 1849 כללה את רביעיית המיתרים אופוס 76, מס' 3 בדו מז'ור של היידן, את שלישיית הפסנתר בלה מינור, אופוס 124 של לואי שפור, ואת רביעיית המיתרים מס' 7 בפה מז'ור, אופוס 59 מס' 1, של בטהובן.

== קישורים חיצוניים ==

<div style="direction: ltr;">
*[https://web.archive.org/web/20061111040956/http://www.tribalsmile.com/music/article_192.shtml Biographies of members of the Hellmesberger family]
*Frederick H. Martens, [http://www.gutenberg.org/etext/15535 "Violin Mastery: Talks with master violinists and teachers"] at Project Gutenberg, including information about the Hellmesberger Quartet
*[http://epub.oeaw.ac.at/ml/musik_H/Hellmesberger-Quartett.xml Hellmesberger family biographies]
</div>

== הערות שוליים ==

הלמסברגר
קטגוריה:הרכבים קאמריים
קטגוריה:וינה: תרבות
קטגוריה:משפחת הלמסברגר
אנוש גבעתי

אנוש גבעתי (28 בפברואר 1933 - 24 במרץ 2014) היה ניצב במשטרת ישראל.

גבעתי נולד בביירות שבלבנון לצפורה ויעקב ברג. חודשים ספורים לאחר לידתו עברה המשפחה לירושלים, שם למד והוכשר בבית ספר ערב למקצועות החשמל. בשנת 1946 התנדב לארגון "ההגנה" והחל לשמש בתפקידי קישור. בשנת 1948 הוכשר בקורס מפקדי כיתות בגדנ"ע ולאחריו לקח חלק בפעולות מבצעיות בעיר. בשנת 1950 עסק בהדרכת נוער.

בשנת 1951 היה גבעתי בין מייסדי משמר הגבול והיה חבר פלוגה א' כשש שנים. בעת טבח כפר קאסם היה גבעתי מפקד מחלקה בגדוד משמר הגבול של שמואל מלינקי. במשפט של נאשמי הטבח העיד גבעתי שלדעתו יש למלא פקודות בכל מקרה, אך סיפר שהפקודות שהוא קיבל ממפקד הפלוגה, היו מתונות והטבח לא התבצע במחלקתו. 

בשנת 1957 עבר לשרת במשטרת ישראל ושימש במהלך השנים כמפקד תחנת לוד, סגן קצין הביטחון במשפט אייכמן, ולאחר מכן ראש לשכת תנועה, ראש אגף מבצעים בנפת הנגב ודובר נפת הנגב. לאחר מלחמת ששת הימים מונה למפקד נפת יהודה בבית לחם}. ב-1973 מונה למפקד נפת עזה וסיני. באוגוסט 1977 נתמנה למפקד מרחב מרכז. בשנת 1979 הוצע לו לעבור לפקד על מרחב ירושלים אך הוא העדיף שלא לקבל את ההצעה. בשנת 1981 גבעתי היה לסגן מפקד מחוז המרכז לאחר שניהל את כל הקמת המחוז החדש ועד לאיוש תפקיד מפקד המחוז על ידי ניצב גבי עמיר, שימש כמ"מ מפקד המחוז. ובשנים 1985–1989 היה מפקד מחוז מרכז. בין האירועים המרכזיים בתקופה זו עסקה משטרת המחוז בפיזור הפגנות עובדי התעשייה האווירית על רקע ביטול פרויקט הלביא, אבטחת ביקורו של נשיא ארצות הברית לשעבר ג'ימי קרטר ומרדף אחר האסיר הנמלט הרצל אביטן. כן הוקמו במחוז יחידה לחקירות הונאה ותחנת המשטרה בטייבה.

בשנת 2004 היה בין החותמים על מכתב תמיכה של בכירי מערכת הביטחון בתוכנית ההתנתקות, הקובע שהתכנית חיונית לביטחון ישראל.

לאחר פרישתו לגמלאות עבר לשמש מנכ"ל החברה הכלכלית ראשון לציון, ובסיום תפקיד זה עבר לשמש יו"ר ועד מגדלי היקב בעיר. בעבור פעילויותיו בראשון לציון, בהן ייסוד סניף "יד שרה" והתנדבותו בסניף כאחראי לאולם התצוגה, הוענק לו בשנת 2008 תואר יקיר העיר.. משנת 2013 שימש כחבר מועצת המומחים של סיעת התנועה החברתית הירוקה במועצת עיריית ראשון לציון. נפטר ב-24 במרץ 2014 ממחלת הסרטן. נקבר בבית הקברות הצבאי בראשון לציון.

==הערות שוליים==

קטגוריה:ישראלים ילידי לבנון
קטגוריה:ניצבי משטרת ישראל
קטגוריה:מפקדי מחוז המרכז במשטרת ישראל
קטגוריה:יקירי ראשון לציון
קטגוריה:שוטרי משמר הגבול
קטגוריה:לוחמי ההגנה
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1933
קטגוריה:ישראלים שנפטרו ב-2014
גם לבוקרות יש רגעים קודרים

גם לבוקרות יש רגעים קודרים (באנגלית: Even Cowgirls Get the Blues) הוא סרט קולנוע אמריקאי מסוג דרמת קאמפ קומית אשר יצא בשנת 1993. הסרט מבוסס על רומן בעל שם זהה משנת 1976 ומאת טום רובינס, אשר גם מבצע את תפקיד המספר בסרט. את הסרט ביים גאס ואן סנט ומככבים בו אומה תורמן, לוריין בראקו, אנג'י דיקנסון, נוריוקי מוריטה, קיאנו ריבס, ג'ון הרט, רוזאן בר וריין פניקס.

לאחר הקרנת הבכורה שלו במאי 1993 בפסטיבל הסרטים הבינלאומי בטורונטו, ובגין ביקורות שליליות של המבקרים, הוחלט לערכו שנית והוא הופץ מחדש שנה לאחר מכן, במאי 1994.

==עלילה==
הסרט מציג את סיפורה של סיסי הנקשו (אומה תורמן), דוגמנית בעלת מוטציה מולדת אשר הקנתה לה אגודלים ענקיים, אליהם היא מתייחסת בתור מתנה. היא חיה את חייה כטרמפיסטית ובמהלך מסעיה היא מגיעה לניו יורק, שם היא מדגמנת עבור איל הון טרנסוויסט (ג'ון הרט) בעל חברה לתמרוקים ומוצרי היגיינה לנשים, המכנה עצמו "הרוזנת". הוא סבור כי הגיע הזמן שתאבד את בתוליה ועל כן מכיר לה בחור אינדיאני צעיר (קיאנו ריבס), צייר המשתייך לבוהמה של ניו יורק. לאחר שהיא מעבירה זמן בחברתו היא מחליטה לשוב למסעותיה בדרכים.

הנקשו מגיעה לחווה חקלאית השייכת לרוזנת ומשמשת כבית הבראה, ושם היא מתחברת לקבוצת בוקרות ובראשן לבוננזה ג'ליבין (ריין פניקס), הנמלטת מכליאת היפנים בארצות הברית, ומתאהבת בה. הבוקרות בחווה מנהלות אורח חיים פמיניסטי והן משגיחות על זן מסוים של עגוריים הנמצאים בסכנת הכחדה ומקננים בחווה.

הסרט עוסק באופן משעשע וביזארי בנושאים כמו שימוש בסמים פסיכדליים, ריח גוף, הומוסקסואליות, התמרדות, זכויות בעלי חיים ודת.

== שחקנים והופעות אורח ==
{| id=toc
|- bgcolor="#CCCCCC"
! שחקנ/ית !! דמות
|-
| טום רובינס
| מספר
|-
| אומה תורמן
| סיסי הנקשו
|-
| לוריין בראקו
| רובי דל דלורס
|-
| פט מוריטה
| צ'ינק
|-
| אנג'י דיקנסון
| מיס אדריאן
|-
| קיאנו ריבס
| ג'וליאן גיץ'
|-
| ג'ון הרט
| הרוזנת
|-
| ריין פניקס
| בוננזה ג'ליבין
|-
| אד בגלי ג'וניור
| רופרט
|-
| קרול קיין
| קרלה
|-
| שון יאנג
| בארת מארי
|-
| קריספין גלובר
| בארת הווארד
|-
| רוזאן בר
| זואי מאדאם
|-
| באק הנרי
|ד"ר דרייפוס
|-
| גרייס זבריצקי
| גברת הנשקו
|-
| קן קיזי
| מר הנשקו
|-
| הת'ר גראהם
| בוקרת
|-
| אודו קייר
| במאי הפרסומת
|-
| לין שיין
| גומי רוז ניוארק
|-
| ויליאם ס. בורוז
| עצמו
|-
| אדוארד ג'יימס אולמוס
| מוזיקאי ברביקיו
|-
| ריבר פיניקס
| צלין
|-
|}

==פסקול==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1993
קטגוריה:סרטי קומדיה
קטגוריה:סרטי להט"ב אמריקאיים
קטגוריה:סרטים מבוססי ספרים
קטגוריה:סרטי מסע
קטגוריה:פמיניזם בקולנוע
קטגוריה:סרטי גאס ואן סנט
קטגוריה:סרטים בכיכובו של קיאנו ריבס
cs:I na kovbojky občas padne smutek
בנואה שיירו

בנואה שיירו (בצרפתית: Benoît Cheyrou; נולד ב-3 במאי 1981 בסירן) הוא כדורגלן עבר צרפתי ששיחק בעמדות הקישור. הוא אחיו של כדורגלן העבר ברונו שיירו.

== קריירה ==
=== קריירת מועדונים ===
שיירו החל את הקריירה ב-1987, במחלקת הנוער של המועדון ראסינג פריז, והיה חלק ממסורת כדורגל מפוארת במשפחתו. ב-1997 עבר למחלקת הנוער של ליל, יחד עם אחיו, ברונו. הוא שיחק במשך שנתיים בקבוצת הנוער בטרם קודם לקבוצה הבוגרת בעונת . הוא עלה עם הקבוצה לליגת העל הצרפתית, אך בשתי עונותיו הראשונות מיעט לשחק בשל פציעות. לאחר עזיבת ברונו לליברפול בעונת גדלה חשיבותו של שיירו בליל, והוא הפך לשחקן קבוע בהרכב הקבוצה, שהשתתפה גם בגביע אופ"א.

ב-2004 חתם שיירו בקבוצת אוסר, אשר מאמנה היה גי רו. הוא שיתף פעולה בחוליית הקישור של הקבוצה יחד עם שחקנים כמו פיליפ ויולאו וליאונל מאת'יס. בעונתו הראשונה בקבוצה, , זכה עמה בתוארו הראשון - גביע הליגה הצרפתית - לאחר ניצחון על סדאן במשחק הגמר. בעונת מונה שיירו לקפטן של אוקזר, וסייע לה להעפיל לשלב הבתים של גביע אופ"א בפעם השלישית ברציפות. עם זאת, במסגרת הליגה באותה עונה אוקזר לא הצליחה לסיים במקום המקנה השתתפות במפעל, ומשכך שיירו, לצד מספר שחקנים בכירים נוספים, עזב אותה על מנת להשתתף במפעלים האירופיים.

לפני עונת עבר שיירו לאולימפיק מרסיי, ששילמה תמורתו 5 מיליון אירו. הוא יצר חוליית קישור מרשימה במיוחד במארסיי, יחד עם סמיר נאסרי ולוריק צאנה, ובעקבות יכולתו הטובה נכלל בנבחרת העונה בליגה הצרפתית. הוא השתתף באותה עונה לראשונה בליגת האלופות, אך קבוצתו סיימה שלישית בבית ולא העפילה לשמינית הגמר. בעונה הבאה הציג שיירו את היכולת הטובה בקריירה שלו כאשר הבקיע שלושה שערים ונתן שבעה בישולים, שסייעו לקבוצה לסיים במקום השני בליגה אחרי בורדו.

ב-29 בינואר 2015 חתם בטורונטו הקנדית. בשנת 2017 פרש ממשחק פעיל.

=== נבחרת ===
בפברואר 2009 זומן שיירו לראשונה לסגל הנבחרת הלאומית של צרפת, אך טרם ערך הופעות במדיה. בעונת סייע שיירו למארסיי לזכות באליפות הליגה הצרפתית הראשונה של המועדון מאז 1992, לאחר שכבש חמישה שערים ובישל ארבעה. הוא נבחר פעם נוספת לתואר נבחרת העונה בליגה הצרפתית, אך לא נכלל בסגלה של נבחרת צרפת למונדיאל 2010.

==קישורים חיצוניים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ליל
קטגוריה:כדורגלני אוסר
קטגוריה:כדורגלני אולימפיק מרסיי
קטגוריה:כדורגלני טורונטו
קטגוריה:צרפתים שנולדו ב-1981
זוג ז'ורדן

באלגברה, זוג ז'ורדן הוא מבנה אלגברי המכליל את אלגברות ז'ורדן.

המערכת מוגדרת מעל שדה ממאפיין שאינו 2 או 3, וכוללת שני מרחבים וקטוריים, <math>\ V^+,V^-</math>, וזוג פעולות תלת-מקומיות טריליניאריות <math>\ V^\pm\times V^\mp\times V^\pm\rightarrow V^\pm</math> (אותן מקובל לסמן בסימון המשותף <math>\ (x,y,z)\mapsto \{xyz\}</math>), המקיימות את אקסיומת הקומוטטיביות <math>\ \{xyz\}=\{zyx\}</math> ואת האקסיומה <math>\ \{xy\{uvz\}\}-\{uv\{xyz\}\} = \{\{xyu\}vz\}-\{u\{yxv\}z\}</math>.

== דוגמאות ==
=== מערכות ז'ורדן משולשות ===

המקרה המיוחד <math>\ V^+=V^-</math> נקרא מערכת ז'ורדן משולשת. במערכת ז'ורדן משולשת מוגדרת אינוולוציה <math>\ (x,y)\mapsto (y,x)</math>, כך שמערכת ז'ורדן משולשת היא, בסופו של דבר, זוג ז'ורדן עם אינוולוציה. עם זאת, יש גם זוגות ז'ורדן ללא אינוולוציה (שבהם ממדי שני הרכיבים שונים זה מזה). 

כל אלגברת ז'ורדן J מגדירה מערכת ז'ורדן משולשת <math>\ V(J)=(J,J)</math>, עם הפעולה <math>\ \{xyz\}=(x\bullet y)\bullet z + (z \bullet y) \bullet x - y \bullet(x \bullet z)</math>. מצד שני, בכל זוג ז'ורדן <math>\ (V^+,V^-)</math> ולכל איבר <math>\ a</math> באחד המרכיבים, הפעולה <math>\ x \bullet y = \{x a y\}</math> הופכת את המרכיב השני לאלגברת ז'ורדן.

=== אלגברות מדורגות ===

אם <math>\ R = R_{-1}+R_0+R_1</math> היא אלגברה (אסוציאטיבית) מדורגת, אז <math>\ V(R) = (R_{-1},R_1)</math> הוא זוג ז'ורדן, ביחס לפעולה <math>\ \{xyx\}=xyx</math>. אם R אלגברה (מדורגת) פשוטה לא טריוויאלית (היינו, אחד המרכיבים הקיצוניים אינו 0), אז גם <math>\ V(R)</math> זוג ז'ורדן פשוט.

בניה דומה קיימת עבור אלגברות לי מדורגות <math>\ L = L_{-1}+L_0+L_1</math>, שם אפשר להגדיר <math>\ \{xyz\}=x,y],z]</math>. זוגות ז'ורדן כאלה מאפשרים להכליל את הבניה של Tits-Kantor-Koecher, העומדת ביסודו של [[ריבוע הקסם של פרוידנטל. אם <math>\ V=(V^+,V^-)</math> הוא זוג ז'ורדן, ו-H אלגברה של נגזרות של הזוג המכילה את כל הנגזרות הפנימיות, אז <math>\ K_H(V)=V^++H+V^-</math> היא אלגברת לי מדורגת, ויש התאמה מלאה בין אלגברות לי מדורגות שבהן המרכיב האמצעי פועל בנאמנות על סכום שני האחרים, לבין זוגות ז'ורדן עם אלגברת נגזרות כנ"ל. בניה זו, ודומות לה, הן שאיפשרו לחקור את אלגברות לי הפשוטות בכלים מתחום התורה של אלגברות ז'ורדן והכללותיהן.

קטגוריה:אלגברה לא אסוציאטיבית

en:Triple system#Jordan pair
ספר החיים

ספר החיים (בלטינית: Liber Vitae או Liber memorialis או Liber Viventium) הוא סוג של ספר אורחים שהיה נהוג במנזרי וכנסיות ימי הביניים. מקור הביטוי בחזון יוחנן, למשל:
 ובהמשך וכן ב, : 

ספר זה היו מניחים על המזבח של הכנסייה מתוך אמונה שביום הדין יקרא אלוהים את הכתוב בספר ועל פי הכתוב בו ישפוט את האדם האם היה רשע ולכן עליו להשלח לגיהנום או שעשה הטוב בעיני האלוהים ולכן דינו נחלה בגן עדן.

בספר היו נרשמות כל המנחות שהוענקו למנזר בצירוף שם המעניק. גם מנחות צנועות מעניים (עוף או יונה, כיכר לחם, מפית להנחה על המזבח) וגם מנחות יקרות ערך מעשירים, אצילים ומלכים (נחלות, יערות, פסלים, ציורים, פרוכות ושטיחי קיר). היו מקומות שנהגו לרשום גם את שמות המבקרים ועולי הרגל מתוך אמונה שצליינות למקום קדוש כמוה כעשיית מעשה טוב.

ספרי חיים מפורסמים התנהלו בין היתר במנזר סנט גאלן, במנזר קלוני ובכל מנזרי מסדר קלוני. 

רשימות בעלות אופי דומה התנהלו במנזרים, בהם רשמו את שמות כל הנזירים שפעלו במנזר (ונפטרו) על מנת לזכור אותם ואת פועלם. 

רשימות אלו והדומות להן נקראו Rotuli Mortuorum, Obit Lists או Necrologies (לא במובן מודעת אבל אלא במובן obituaires בצרפתית).

==קישורים חיצוניים==

==ביאורים==

קטגוריה:היסטוריה של הנצרות
קטגוריה:דת, מסדרים ותנועות דתיות בימי הביניים
מדריך זגאט

לוגו מדריך זאגאט
מדריך זאגאט (באנגלית: Zagat Survey ; מבוטא zəˈɡæt) נוסד בידי טים ונינה זאגאט ב-1979 כדרך לאסוף ולשקלל דירוג של מסעדות בידי סועדים. עבור המדריך הראשון, שכיסה את העיר ניו יורק, ערכו הזאגאטים סקר בקרב חבריהם. נכון לשנת 2005, סקר זאגאט כלל 70 ערים, עם סקרים המבוססים על נתונים של 250,000 אנשים שמסרו דיווחים במהלך השנים. בנוסף למסעדות, מדריכי זאגאט מדרגים בתי מלון, חיי לילה וקניות, גני חיות, מוזיקה, סרטים, תיאטרון, גולף וחברות תעופה. המדריכים נמכרים בצורת ספר, כתוכנה למחשבי כף יד וטלפונים סלולריים, ולמנויים בתשלום על גבי האינטרנט.

==שיטת הדירוג==
הדירוג הוא בסולם של 30 נקודות, מורכב מאומדן של שטחים מוגדרים הכוללים אוכל, עיצוב, שירות ומחיר. בנוסף לנקודות מספריות, הסקר גם כולל סעיף תיאורי קצר שמאגד ציטוטים נבחרים (בדרך כלל מספר מילים) מתגובותיהם של מספר קוראים על כל מסעדה או שירות, כמו גם אפשרויות התשלום ומידע רלוונטי אחר.

==בעלות==
קרן ההשקעות הפרטיות General Atlantic רכשה שליש מחברת האם Zagat, LLC עבור סכום של 31 מיליון דולר בפברואר 2000 ומינתה את איימי מקינטוש, שאינה בת למשפחת זאגאט, כמנכ"לית.

ב-2008 הועמדה החברה למכירה עבור סכום של 200 מיליון דולר. מאחר שלא היה קונה פוטנציאלי הודיעה החברה ביוני שהיא אינה עומדת עוד למכירה ושהיא תתור אחר אסטרטגיה של צמיחה טבעית.

ב-2011 נרכשה החברה בידי חברת גוגל. ולאחר כמה שנים היא מכרה אותו

==קישורים חיצוניים==

* 

* [http://itunes.apple.com/app/zagat-to-go/id296428490?mt=8 זאגאט נכנס לאייפון ואייפוד] (קישור אייטיון)
* [https://web.archive.org/web/20090401232403/http://mobile.zagat.com/ זאגאט על טלפונים סלולריים]
* [http://www.slate.com/id/29583/entry/29585/ נינה וטים זאגאט על ראשיתו של סקר זאגאט], באתר Slate, 1 ביוני 1999
* [http://www.zagat.com/promo.aspx?pn=152 מדריך זאגאט להיכן לצאת]
* [http://twitter.com/zagatbuzz/ זאגאט בטוויטר]
* 
* 

==הערות שוליים==

קטגוריה:מדריכי מסעדות
קטגוריה:שירותים שנרכשו בידי גוגל
קטגוריה:שירותים שגוגל מכרה